અંગ્રેજીમાં આ લેખ લખનાર ડોક્ટર જોન મેથ્યુસ વ્યવસાયિક આરોગ્ય અને સલામતી ના વિષયના ઓસ્ટ્રેલિયાના નિષ્ણાત છે. ઓસ્ટ્રેલિયન કોંગ્રેસ ઓફ ટ્રેડ યુનિયન અને વિક્ટોરિયા ટ્રેડ હોલ કાઉન્સિલના વ્યવસાયિક આરોગ્ય અને સલામતી વિભાગના તેઓ સ્થાપક હતા ૧૯૮૧ થી ૮૪ સુધી તેમણે સલાહકારની ભૂમિકા ભજવી તે પછી વિક્ટોરિયા પ્રાંતના મજુર વિભાગમાં વર્કિંગ એન્વાયરમેન્ટ પોલીસી વિભાગમાં જોડાયા તે પછી તેઓ ન્યૂ સાઉથ વેલ્સ યુનિવર્સિટીમાં ઔદ્યોગિક સંબંધો અને ઓર્ગેનાઇઝેશનલ બીહેવીયર વિષયમાં અધ્યાપક તરીકે જોડાયા એ પછી તેઓ મીકારે યુનિવર્સિટીમાં ગ્રેજ્યુએટ સ્કૂલ ઓફ મેનેજમેન્ટમાં જોડાયા. ઓસ્ટ્રેલિયન ટ્રેડ યુનિયન સેફટી પ્રતિનિધિઓ માટે ૬૦૦ કરતાં વધારે પૃષ્ઠો ધરાવતી હેન્ડબુક તેમણે તૈયાર કરી તે ઉપરાંત “ટુલ્સ ઓફ ચેન્જ : ન્યુ ટેકનોલોજી એન્ડ ડેમોક્રેટાઈઝેશન ઓફ વર્ક” નામનું પુસ્તક પણ લખ્યું છે. આ લેખ હેલ્થ એન્ડ સેફ્ટી એટ વર્ક નામની હેન્ડબુક માંથી લેવાયો છે. આ લેખનો અનુવાદ શ્રી નવીન છત્રોલા અને શ્રી રતિલાલ મિસ્ત્રીએ ઘણા વર્ષો પહેલા કર્યો હતો જે ‘સલામતી’ના અંક 63માં પ્રગટ થયો હતો.